nahid-hub/BLUGE-bengali-wikipedia-section-title-prediction huggingface dataset:
এই সাহিত্য প্রধানত শান্তিপূর্ণ তোকুগাওয়া যুগ বা এদো যুগে রচিত সাহিত্য। নতুন রাজধানী এদো নগরে (অধুনা তোকিও) শ্রমজীবী ও মধ্যবিত্ত শ্রেণীর উত্থানের ফলে লোকপ্রিয় বিভিন্ন ধরনের নাটকের সৃষ্টি হয় যা পরবর্তীকালে কাবুকির জন্ম দেয়। জোওরুরি সঙ্গীতজ্ঞ ও কাবুকি নাট্যকার চিকামাৎসু মোন্‌যাএমোন সপ্তদশ শতাব্দীর শেষভাগে জনপ্রিয় হয়ে ওঠেন। তাকে জাপানের শেক্সপিয়ার বলা হয়। মাৎসুও বাশো রচনা করেন ভ্রমণকাহিনী "সরু গহন পথ" (奥の細道, おくのほそ道, "ওকু নো হোসোমিচি")। জিপ্পেন্‌শা ইক্কু ছিলেন বিখ্যাত রম্য রচনাকার।

এদো যুগে জাপানিতে বহু নতুন সাহিত্যধারার জন্ম হয়। নগরমুখী ক্রমবর্ধমান জনসংখ্যার সাক্ষরতার ক্রমর্ধমান হার এবং সর্বজনীন পাঠাগারের প্রচলন এতে সহায়ক হয়েছিল। নাগাসাকির ওলন্দাজ ঘাঁটি থেকে যৎসামান্য পাশ্চাত্য প্রভাব দেখা দিলেও প্রাথমিক আধুনিক জাপানি কল্পসাহিত্যে মূল বাহ্যিক প্রভাব ছিল চীন থেকে আগত কল্পসাহিত্য। ইহারা সাইকাকুকে জাপানের আধুনিক উপন্যাসের রূপকার বলা যেতে পারে, যিনি তার লেখায় বিভিন্ন বর্ণনায় চলতি কথোপকথন ঢোকান। জিপ্পেনশা ইক্কু লেখেন রম্য ভ্রমণকাহিনী "তোওকাইদোওচুউ হিযাকুরিগে" (東海道中膝栗毛, ১৮০২-১৮২২ খ্রিঃ)। ৎসুগা তেইশো, তাকেবে আয়াতারি এবং ওকাজিমা কান্‌যানের নিষ্ঠায় আত্মপ্রকাশ করে নতুন ধারা য়োমিহোন, যার অর্থ প্রায় সম্পূর্ণ গদ্যে লেখা ঐতিহাসিক রোমান্স। এর পিছনে চীনের "তিন রাজ্য" (三国志, জাপানিতে "সাংগোকু শি"), "শুই হু ঝুয়ান" (水滸伝, জাপানিতে "সুইকোদেন") প্রভৃতি গদ্যকাহিনীর প্রভাব ছিল। উয়েদা আকিনারি লেখেন অত্যন্ত জনপ্রিয় য়োমিহোন "উগেৎসু মোনোগাতারি" এবং "হারুসামে মোনোগাতারি"। ১৭৯০ এর কান্‌সেই অধ্যাদেশে নিষিদ্ধ হয়ে যাওয়ার আগে অবধি সান্তোও কিয়োদেন তার বিভিন্ন য়োমিহোনে সমকামিতার উল্লেখ করতেন। অধ্যাদেশের পর থেকে তিনি রম্যরচনা লিখতে আরম্ভ করেন। সমকালীন সাহিত্যধারার মধ্যে ছিল ভয়, অপরাধ, নীতিকথা, রম্যরচনা ও পর্ণোগ্রাফি। গপের সাথে প্রায়ই কাঠের ফলকে মুদ্রিত ছবি থাকত।

এত সত্ত্বেও এদো যুগে পূর্ববর্তী যুগের মত চীনাই ছিল বিদ্বৎসমাজের ভাষা, যেমন ছিল প্রাচীন ভারতে সংস্কৃত, সুলতানী ও মুঘল ভারতে ফার্সি বা মধ্যযুগীয় ইউরোপে লাতিন।

সঠিক অনুচ্ছেদ শিরোনাম কোনটি?
titleA. যুদ্ধোত্তর সাহিত্য (১৯৪৫ এর পর)
titleB. আধুনিক সাহিত্য (১৮৬৮-১৯৪৫ খ্রিঃ)
titleC. প্রাথমিক আধুনিক সাহিত্য (১৬০৩-১৮৬৮ খ্রিঃ) (এদো যুগ)
titleD. ইতিহাস
উত্তর: titleC
সিলিকন কন্ট্রোল রেকটিফায়ার (এসসিআর) বা থাইরিস্টর ১৯৫০ সালে উইলিয়াম শকলি কর্তৃক প্রস্তাবিত হয় এবং জেনারেল ইলেকট্রিক (জি.ই) এর শক্তি প্রকৌশলীগণের মাধ্যমে মোল সহ আরো অনেকে ১৯৫৬ সালে বেল ল্যাবে এটির উন্নয়ন করেছিল। এটির নেতৃত্ব দেন গর্ডন হল এবং বাণিজ্যিক করণ হয়েছিল জেনারেল ইলেকট্রিকের ফ্রাঙ্ক ড. বিল গাটজউইলার কর্তৃক। তড়িৎ ও ইলেকট্রনিক প্রকৌশলীদের প্রতিষ্ঠান এই আবিষ্কারকে স্বীকৃত দেয় এবং এটিকে আইইইই এর ঐতিহাসিক মাইলফলক হিসাবে ঘোষণা করে।

সঠিক অনুচ্ছেদ শিরোনাম কোনটি?
titleA. ভূমিকা
titleB. ইতিহাস
titleC. সুইচিং বৈশিষ্ট্য
titleD. অন্যান্য যন্ত্রের সাথে তুলনা
উত্তর: titleB
সাউথ মেলবোর্ন ক্রিকেট ক্লাবের সাথে আজীবন সম্পর্কে জড়িয়ে পড়েন। ১৮৬৬ সালে প্রথমবারের মতো দলের পক্ষে খেলতে শুরু করেন ফ্রাঙ্ক অ্যালান। ঐ মৌসুমেই বোলিং গড়ে ক্লাবের শীর্ষস্থানীয় বোলারের মর্যাদা লাভে স্বীয় অপ্রত্যাশিত স্বভাবসুলভ সক্ষমতা প্রদর্শন করেন। ১৮৬৭ সালে সতেরো বছর বয়সে ভিক্টোরিয়ার পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয়। নিউ সাউথ ওয়েলসের বিপক্ষে অনুষ্ঠিত খেলার প্রথম ইনিংসে পাঁচ উইকেট তুলে নেন। উইলিয়াম হ্যামারস্লের ভাষায় তা অভূতপূর্ব ছিল। ফেব্রুয়ারি, ১৮৬৯ সালে দ্বিতীয় আন্তঃঔপনিবেশিক প্রতিযোগিতায় ভিক্টোরীয় অধিনায়ক টম উইলসকে সাথে নিয়ে বোলিং আক্রমণ পরিচালনা করেন। নিউ সাউথ ওয়েলসের বিপক্ষে অনুষ্ঠিত ঐ খেলায় প্রথম ইনিংসে ৮/২০ ও দ্বিতীয় ইনিংসে ৭/৪৪ নিয়ে ভিক্টোরিয়ার ৭৮ রানের জয়ে ব্যাপক ভূমিকা রাখেন। ফ্রাঙ্ক অ্যালানের এ সাফল্যে আন্তঃঔপনিবেশিক ক্রিকেটে শতাব্দীর সেরা বোলার ডাকনামের মর্যাদা দেয়া হয়েছিল।

সঠিক অনুচ্ছেদ শিরোনাম কোনটি?
titleA. দেহাবসান
titleB. শৈশবকাল
titleC. আন্তঃঔপনিবেশিক প্রতিযোগিতা
titleD. গ্রন্থপঞ্জী
উত্তর: titleC
এলাকাবাসীর ভাষ্যমতে, ফয়জুরের কুয়েত প্রবাসী দুই চাচার প্রভাবে পুরো পরিবার আহলে হাদিস বা সালাফি মতবাদে উদ্বুদ্ধ হয়ে ওঠে। এমনকি পরিবারের সদস্যরা মসজিদে ভিন্ন পদ্ধতিতে নামাজ পড়তে শুরু করে। তার বড় ভাই এনামুল হাসান ঢাকায় ও অপর ভাই আবুল হাসান কুয়েতপ্রবাসী। আর ছোট দুই বোন হাফসা বেগম ও হাবীবা বেগম মাদ্রাসায় পড়ে। হাফসা রশীদিয়া হাফিজিয়া মাদ্রাসায় আর হাবীবা ফয়জুরের পিতা আতিকুর রহমানের মাদ্রাসায় পড়ে। সবাই মাদ্রাসা শিক্ষায় শিক্ষিত। ফয়জুরের বড় ভাই হাফিজ হাসান আগে নগরের পাঠানটুলা জামেয়ায় পড়ালেখা করতেন, তিনি গ্রামের বাড়ির মসজিদে ভিন্ন পদ্ধতিতে নামাজ আদায় করতে গিয়ে মুসল্লিদের তোপের মুখে পড়েছিলেন। একপর্যায়ে ফয়জুর ও তার চাচাকে মসজিদ থেকে বের করে দেয়া হয়। ফয়জুলকে ফেরি করে কাপড় বেচতেও দেখা গেছে। বছরখানেক আগে কুমারগাঁও বাসস্ট্যান্ডে পকেটমারতে গিয়ে ধরা পড়েছিল ফয়জুল। তখন স্থানীয়রা তার ব্যাপারে কড়া হুশিয়ারি দিয়েছিল তার বাবাকে। ফয়জুল যে মার্কেটে কম্পিউটারের দোকানে কাজ করত; সে মার্কেটের ব্যবসায়ী সমিতির সাংগঠনিক সম্পাদক তার প্রসঙ্গে বলতে গিয়ে বলেন"ফয়জুলকে প্রায়ই নামাজে দেখা যেত। ভাবতাম-নামাজি ছেলে খুব ভালো হবে। এখন তো দেখি বড় জাহিল।" তিনি জানান, ‘সে দেখতে একদম সাদাসিধে। মনে হতো যেন কিছুই বোঝে না বা জানে না।’

সঠিক অনুচ্ছেদ শিরোনাম কোনটি?
titleA. রাজনৈতিক নেতৃবৃন্দের নিন্দা
titleB. ফয়জুর ও তার পরিবারের রহস্যময় আচরণ এবং সালাফি সংযোগ
titleC. নাম নিয়ে সমালোচনা
titleD. সমালোচনার প্রতিক্রিয়া
উত্তর: titleB
কিউবার প্রথম লিপিবদ্ধ ইতিহাস জানা যায় ১৪৯২ সালের অক্টোবর ২৮ তারিখ থেকে। এই দিন দিগ্বিজয়ী নাবিক ক্রিস্টোফার কলম্বাস তার প্রথম অভিযানে কিউবায় পৌঁছে এই অঞ্চলটিকে স্পেনের অধীন বলে দাবী করেন। কলম্বাস যুবরাজ জুয়ানার নামানুসারে এই দ্বীপটির নাম রেখেছিলেন আইলা জুয়ানা। তখন এই দ্বীপে আমেরিকার আদিবাসীরা বসবাস করতো যাদের নাম ছিল টাইনো এবং সিবোনেই। এরা মূলত উত্তর, দক্ষিণ এবং মধ্য আমেরিকার বিভিন্ন অঞ্চল থেকে কয়েক শতাব্দী পূর্বে জটিল প্রক্রিয়ায় এই দ্বীপে অভিবাসী হয়ে এসেছিল। টাইনোরা মূলত কৃষিকাজ করতো এবং আর সিবোনেইরা কৃষিকাজ এবং পশু শীকার উভয় কাজ করেই জীবিকা নির্বাহ করতো। প্রাথমিক টাইনো সংস্কৃতিতে উল্লেখযোগ্য তামা ব্যবসা ছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. জনসংখ্যা
titleD. সরকার এবং রাজনীতি
উত্তর: titleA
উত্তর ভারত ও দক্ষিণ ভারতের অংশবিশেষ মুসলিম শাসকদের অধীনে ছিল। তবে উড়িষ্যা তখনও মুসলিম শাসনের অধীনে আসেনি। ১৫৬৮ সালে সুলায়মান খান তার পুত্র বায়েজিদ খান কররানী ও তার বিখ্যাত সেনাপতি কালাপাহাড়কে উড়িষ্যা আক্রমণের জন্য পাঠান। কয়েকটি গুরুত্বপূর্ণ লড়াইয়ের পর উড়িষ্যা সুলায়মান খানের আওতায় আসে। কালাপাহাড় জগন্নাথ মন্দির আক্রমণ করেন ও পুরীর নিয়ন্ত্রণ লাভ করেন। সুলায়মান কররানী লোদি খান ও কুতলু খানকে যথাক্রমে উড়িষ্যা ও পুরীর গভর্নর নিয়োগ করেন।

সঠিক অনুচ্ছেদ শিরোনাম কোনটি?
titleA. কুচবিহার জয়
titleB. আকবরের সাথে সম্পর্ক
titleC. মৃত্যু ও উত্তরাধিকার
titleD. উড়িষ্যা জয়
উত্তর: titleD
ভাষা আন্দোলনের মতো আবেগিক বিষয়ের পুনরায় জোরালো হবার পেছনে ১৯৫২ সালের ২৭ জানুয়ারি খাজা নাজিমুদ্দিনের ভাষণ প্রধান নিয়ামক হিসেবে কাজ করে। তৎকালীন প্রধানমন্ত্রী পদে আসীন খাজা নাজিমুদ্দিন ২৫ জানুয়ারি ঢাকায় আসেন এবং ২৭ জানুয়ারি পল্টন ময়দানের এক জনসভায় দীর্ঘ ভাষণ দেন। তিনি মূলত জিন্নাহ্'র কথারই পুনরুক্তি করে বলেন, পাকিস্তানের রাষ্ট্রভাষা হবে উর্দু। রেডিওতে সরাসরি সম্প্রচারিত তার ভাষণে তিনি আরো উল্লেখ করেন যে কোনো জাতি দু'টি রাষ্ট্রভাষা নিয়ে সমৃদ্ধির পথে এগিয়ে যেতে পারেনি। নাজিমুদ্দিনের বক্তৃতার প্রতিবাদে রাষ্ট্রভাষা সংগ্রাম পরিষদ ২৯ জানুয়ারি প্রতিবাদ সভা এবং ৩০ জানুয়ারি ঢাকায় ছাত্র ধর্মঘট পালন করে। সেদিন ছাত্রসহ নেতৃবৃন্দ ঢাকা বিশ্ববিদ্যালয়ের আমতলায় সমবেত হয়ে ৪ ফেব্রুয়ারি ধর্মঘট ও প্রতিবাদ সভা এবং ২১ ফেব্রুয়ারি প্রদেশব্যাপী হরতাল পালনের সিদ্ধান্ত নেয়। পরে তারা তাদের মিছিল নিয়ে বর্ধমান হাউসের (বর্তমান বাংলা একাডেমী) দিকে অগ্রসর হয়। পরদিন ১৯৫২ সালের ৩১ জানুয়ারি ঢাকা বিশ্ববিদ্যালয়ের বার লাইব্রেরি হলে অনুষ্ঠিত সভায় মাওলানা ভাসানীর নেতৃত্বে ৪০ সদস্যের সর্বদলীয় কেন্দ্রীয় রাষ্ট্রভাষা কর্মী পরিষদ গঠিত হয়। সভায় আরবি লিপিতে বাংলা লেখার সরকারি প্রস্তাবের তীব্র বিরোধিতা করা হয় এবং ৩০ জানুয়ারির সভায় গৃহীত ধর্মঘট পালনের সিদ্ধান্তকে সমর্থন দেয়া হয়। পরিষদ ২১ ফেব্রুয়ারি হরতাল, সমাবেশ ও মিছিলের বিস্তারিত কর্মপরিকল্পনা গ্রহণ করে।

পূর্ব সিদ্ধান্ত অনুযায়ী ৪ ফেব্রুয়ারি ঢাকা বিশ্ববিদ্যালয় এবং অন্যান্য শিক্ষা প্রতিষ্ঠানের ছাত্ররা ঢাকা বিশ্ববিদ্যালয় প্রাঙ্গনে এসে সমবেত হয়। সমাবেশ থেকে আরবি লিপিতে বাংলা লেখার প্রস্তাবের প্রতিবাদ এবং বাংলাকে রাষ্ট্রভাষা হিসেবে গ্রহণের দাবি জানানো হয়। ছাত্ররা তাদের সমাবেশ শেষে এক বিশাল বিক্ষোভ মিছিল বের করে।

২০ ফেব্রুয়ারি সরকার স্থানীয় প্রশাসনের মাধ্যমে ২১ ফেব্রুয়ারি থেকে ঢাকায় এক মাসের জন্য সভা, সমাবেশ ও মিছিল নিষিদ্ধ করে ১৪৪ ধারা জারি করে। ঢাকা বিশ্ববিদ্যালয়ের ছাত্ররা বিভিন্ন হলে সভা করে ১৪৪ ধারা ভঙ্গের সিদ্ধান্ত নেয়। ২০ ফেব্রুয়ারি রাতে ৯৪ নবাবপুর রোডস্থ আওয়ামী মুসলিম লীগের কেন্দ্রীয় কার্যালয়ে আবুল হাশিমের সভাপতিত্বে সর্বদলীয় রাষ্ট্রভাষা কর্মী পরিষদের সভা অনুষ্ঠিত হয়। পরিষদের কিছু সদস্য নিষেধাজ্ঞা অমান্য করার পক্ষে থাকলেও, সবশেষে ১১-৩ ভোটে ১৪৪ ধারা ভঙ্গ না করার সিদ্ধান্ত নেয়া হয়। ২০ ফেব্রুয়ারি রাতে ঢাকা বিশ্ববিদ্যালয়ের বিভিন্ন হলে একই বিষয় নিয়ে পৃথক পৃথক সভা অনুষ্ঠিত হয়। সন্ধ্যায় সলিমুল্লাহ হলে ফকির শাহাবুদ্দীনের সভাপতিত্বে ১৪৪ ধারা ভঙ্গের সিদ্ধান্ত নেয়া হয়। ফজলুল হক মুসলিম হলে অনুষ্ঠিত সভায় নেতৃত্ব দেন আবদুল মোমিন। শাহাবুদ্দিন আহমদের প্রস্তাব অনুযায়ী রাষ্ট্রভাষা সংগ্রাম পরিষদকে এই সিদ্ধান্তটি জানিয়ে দেয়ার দায়িত্ব নেন আবদুল মোমিন এবং শামসুল আলম।

সঠিক অনুচ্ছেদ শিরোনাম কোনটি?
titleA. ১৯৫২: ভাষা আন্দোলনের পুনর্জাগরণ
titleB. গণমাধ্যমে বাংলা ভাষা আন্দোলন
titleC. চূড়ান্ত পর্যায় (১৯৫৩–৫৬)
titleD. প্রথম প্রতিক্রিয়া
উত্তর: titleA
গুপ্ত তথ্য বিশ্লেষণের মাধ্যমে কোন এলগরিদমের নিরাপত্তা ভঙ্গ করে প্রাপ্ত ফলাফলের উপযোগীতা বিভিন্ন হতে পারে। ক্রিপ্টোগ্রাফার লার্স নুডসেন (১৯৯৮) ব্লক সংকেতলিপিতে আক্রমণ করে প্রাপ্ত তথ্যের মান ও ব্যাপ্তির ভিত্তিতে আক্রমণগুলোকে নিম্নলিখিত শ্রেনীভুক্ত করেন:

প্রাতিষ্ঠানিকক্ষেত্রে সাধারণত নিরাপত্তাব্যবস্থার দূর্বল সংষ্করণের বিপরীতে আক্রমণসমূহ বিশ্লেষণ করা হয় (যেমন এনক্রিপশনের কয়েকটি ধাপ কমিয়ে রাখা)। প্রতিটি উপর্যুপরি এনক্রিপশন ধাপ যোগ করলে প্রায় সব আক্রমণেরই কার্যকারিতা অত্যধিক ক্ষীণ হয়ে পড়ে। তাই কোন এলগরিদমের দূর্বলীকৃত সংষ্করণটির নিরাপত্তা শক্তিশালী না হলেও ব্যবহারিক ক্ষেত্রে সম্পূর্ণ এলগরিমটি যথেষ্ট শক্তিশালী হয়ে কাজ করতে পারে। তথাপি, কোন আংশিক বিশ্লেষণ যদি সম্পূর্ণ নিরাপত্তা ব্যবস্থাটি ভঙ্গ করার কাছাকাছিও পৌঁছাতে পারে, তাহলে তা সম্পূর্ণ ভঙ্গ করার উচ্চ সম্ভাবনা সৃষ্টি হয়েছে বলে ধরে নেয়া যায়। যেমন ডিইএস, এমডি৫ এসএইচএ-১ প্রতিটি হ্যাশ ব্যবস্থার দূর্বলীকৃত সংষ্করণ ভাঙনে সক্ষম আক্রমণ আবিষ্কারের পরেই এদের সম্পূর্ণ সংষ্করণের বিরুদ্ধে সফল আক্রমণ জানা গিয়েছিল।

প্রাতিষ্ঠানিক তথ্যগুপ্তিবিদ্যায় "দূর্বলতা" বা "ভাঙন" ধারণাগুলো রক্ষণশীলভাবে সংজ্ঞায়িত করা হয়: এর জন্য অবাস্তবিক পর্যায়ের সময়, তথ্য বা ক্ষমতার প্রয়োজন হতে পারে, অথবা বাস্তবক্ষেত্রে অসম্ভব এমন কোন কাজ আক্রমণকারীর পক্ষে সম্ভব বলে ধরে নেয়া হতে পারে, যেমন: আক্রমণকারী এনক্রিপশনের আদিবার্তা নির্বাচন করে দিতে পারে, অথবা সাংকেতিক চাবির সংলগ্ন বিভিন্ন চাবি দিয়ে আদিবার্তা এনক্রিপ্ট করার আবেদন করতে পারে। তাছাড়া প্রাতিষ্ঠানিক সংজ্ঞানুসারী কোন "দূর্বলতা" অত্যন্ত অল্প পরিমাণ তথ্য উন্মুক্ত করতে পারে, যা বাস্তবক্ষেত্রে আক্রমণকারীর কোন কাজে আসবে না, তথাপি নিরাপত্তাব্যবস্থাটিকে ত্রুটিপূর্ণ বলে প্রমাণ করে।

সঠিক অনুচ্ছেদ শিরোনাম কোনটি?
titleA. আংশিক বিশ্লেষণ
titleB. কোয়ান্টাম কম্পিউটারের প্রভাব
titleC. আক্রমণকারীর আহরণযোগ্য তথ্য
titleD. গভীরতা
উত্তর: titleA
ঐতিহ্যবাহী এই স্কুলটি বাংলাদেশের ভাষা আন্দোলনের ইতিহাসের সাথে খুব নিবিড়ভাবে জড়িত। সেকারণেই প্রতিষ্ঠালগ্নে এর নাম ছিল বেঙ্গলি মিডিয়াম স্কুল, যা এই লোকালয়ের বাসিন্দাদের কাছে একমাত্র শিক্ষা প্রতিষ্ঠান হিসেবে বিবেচিত হত। পরবর্তীতে সময়ের বিবর্তনে স্বাধীনতার পরে ১৯৮৩ সালে এর নাম পরিবর্তিত হয়। তৎকালীন বাংলাদেশ সরকার বেঙ্গলি মিডিয়াম স্কুলকে সরকারি স্বীকৃতি দিয়ে একে সরকারিকরণ করে। ফলস্বরূপ এর নতুন নাম হয় - মিরপুর সরকারি উচ্চ বিদ্যালয়। ১৯৬৩ সালে প্রতিষ্ঠিত এই বিদ্যালয়টির অনেক আগের পুরনো দুই তলা এবং প্রায় ২০ কক্ষ বিশিষ্ট লম্বা একটি ভবন রয়েছে। যা এখন অনেকটা পরিত্যাক্ত। তবে সম্প্রীতি ৫ তলা বিশিষ্ট একটি সুন্দর নতুন ভবন তৈরি করা হয়েছে। এছাড়াও এই বিদ্যালয়টির রয়েছে প্রায় ৪০ একরের অনেক বড় মাঠ।

সঠিক অনুচ্ছেদ শিরোনাম কোনটি?
titleA. ভর্তি ও বেতন
titleB. বিজ্ঞান বিভাগ
titleC. ব্যবসায় শিক্ষা বিভাগ
titleD. ইতিহাস
উত্তর: titleD
নাম রায়গঞ্জ উৎপত্তি ঠিক জানা যায় না। নাম উৎপত্তি সম্পর্কে একটি বিতর্ক আছে। কেউ কেউ বলছেন দিনাজপুরে রাজকীয় পরিবারের পদবি "রাই" থেকে এই নামটি এসেছে। নাম উৎপত্তি সংক্রান্ত বিভিন্ন মতামত আছে। তবে, ব্যাপকভাবে গ্রহণযোগ্য দৃষ্টিভঙ্গিটি হ'ল এই রাই সোরশে (বিশেষ ধরনের সরিষা) এর প্রাচুর্য থেকে এই নামটি প্রাচীনকাল থেকেই পাওয়া যায়। বেশিরভাগ লোক মনে করে 
"রাই" শব্দটি থেকে " রায়গঞ্জ" শব্দটি এসেছে, যার অর্থ "রাধ", যা মহাভারতের চরিত্র। রায়গঞ্জের নিকটতম শহর "কালিয়াগঞ্জ" শব্দটি এসেছে "কালিয়া" থেকে, যার "কৃষ্ণ", যা মহাভারতের চরিত্র।

সঠিক অনুচ্ছেদ শিরোনাম কোনটি?
titleA. ভূগোল
titleB. ব্যুৎপত্তি
titleC. জনসংখ্যার উপাত্ত
titleD. অবস্থান
উত্তর: titleB
শবরী নদী জেলাটির প্রধান নদী, যা তিনটি উন্নয়ন ব্লক ছিন্দগড়, সুকমা ও কোন্টার মধ্য দিয়ে প্রবাহিত হয়ে, পূর্ব অংশে উড়িষ্যা রাজ্যের সাথে সীমানা গঠন করে। নদীটি একটি জীবন্ত নদী এবং সারা বছর ধরে নদী প্রবাহিত হয়, অন্ধ্রপ্রদেশের খাম্মাম ের কাছে কুন্নুভাম-এ গোদাবরী নদীর সাথে মিলিত হয়। ছিদ্দগড়ের ফুলনদী এবং সুকমা ব্লকের মালাঙ্গার নদী, শবরীর উপনদীদের মধ্যে অন্যতম এবং সুকমার প্রধান নদী। 
সঠিক অনুচ্ছেদ শিরোনাম কোনটি?
titleA. ভৌগোলিক অবস্থান
titleB. নদনদী
titleC. জনসংখ্যার উপাত্ত
titleD. ভাষা
উত্তর: titleB
৪৭ টি ক্রোমোজোম ও এক্সওয়াইওয়াই ক্যারইয়োটাইপের অধিকারী ব্যক্তিরা সাধারনত শিশুকালে খুব দ্রুত বাড়ে। দেখা গিয়েছে, তাদের সর্বশেষ উচ্চতা গড়পড়তার চেয়ে প্রায় ৭ সে.মি. বা তিন ইঞ্চির মতো বেশি হয়। ১৯৬২-১৯৭২ সময়কালে স্কটল্যান্ডের এডিনবরা জন্ম নেয়া আটজন ছেলে শিশুর উচ্চতা পরীক্ষা করে দেখা গেছে ১৮ বছর বয়েসে তাদের গড় উচ্চতা ১৮৮.১ সে.মি বা ছয় ফুট দুই ইঞ্চি। যেখানে তাদের পিতাদের গড় উচ্চতা ছিলো ১৭৪.১ সে.মি. এবংমায়েদের গড় উচ্চতা ছিলো ১৬২.৮সে.মি. বা পাঁচ ফুট চার ইঞ্চি।  শুরুর দিকের রিপোর্টে ব্রণের প্রকটতা বর্ণনা করা হলেও বর্তমানে ব্রণের উপর বিশেষায়িত চর্মরোগ বিশেষজ্ঞরা ৪৭,এক্সওয়াইওয়াই এর সাথে ব্রণের সম্পর্ক আদৌ আছে কিনা তা নিয়ে সন্দেহ প্রকাশ করেন। 

৪৭,এক্সওয়াইওয়াই পুরুষদের প্রিন্যাটাল টেস্টোস্টেরন মাত্রা স্বাভাবিক। অধিকন্তু পুরুষের যৌন বিকাশ ও বংশধারণ ক্ষমতা স্বাভাবিক।

সঠিক অনুচ্ছেদ শিরোনাম কোনটি?
titleA. ইতিহাস
titleB. শারীরিক লক্ষণ
titleC. কারণ
titleD. কগনিটিভ ও আচরণগত লক্ষণ
উত্তর: titleB
এরপর দেব পুনরায় অভিনয়ে ফিরে আসে এবং রাজ চক্রবর্তীর "চ্যালেঞ্জ" ছবিতে শুভশ্রী গাঙ্গুলীর বিপরীতে অভিনয় করে। এই ছবি দেবকে খ্যাতির চূড়ায় নিয়ে যায়। এই ছবিটি পশ্চিম বাংলায় বেশ হিট হয়। 
দেব "চিরদিনই তুমি যে আমার" ছবিতে বিশেষ ভাবে আবির্ভূত হন। বিভিন্ন আইটেম গানে সে অভিনয় করে। 

২০১০ সালে তিনি স্টার আনন্দ সেরা নতুন প্রতিভা অ্যাওয়ার্ড পান। সেই বছরেই সে "সেদিন দেখা হয়েছিল" ও "দুই পৃথিবী" ছবিতে অভিনয় করে। "দুই পৃথিবী" ছবিটি খুবই বিখ্যাত হয়। 

সঠিক অনুচ্ছেদ শিরোনাম কোনটি?
titleA. ২০০৫-০৭
titleB. অন্যান্য কাজ
titleC. ২০০৮-১০
titleD. মঞ্চ
উত্তর: titleC
২০০৩ সালে মার্কিনীরা আসলে বাঁধের বিভিন্ন অংশ ভেঙ্গে দিয়ে অঞ্চলটিকে পুনরায় জলমগ্ন করার প্রয়াস চালানো হয়। ইউনেস্কোর ওয়ার্ল্ড হেরিটেজ তকমা পাওয়া এই অঞ্চলটি ধীরে ধীরে আগের অবস্থায় ফিরে যাওয়ার চেষ্টা করছে। কিছু অধিবাসী ফিরে এসে মরুভূমির এই বাগানে আবার প্রাণ সঞ্চারের চেষ্টা চালাচ্ছে, যদিও যে অপূরণীয় ক্ষতি হয়ে গেছে তা আর কোনোদিনই পূরণ হওয়ার নয়।

সঠিক অনুচ্ছেদ শিরোনাম কোনটি?
titleA. অধিবাসী
titleB. মরুকরণ
titleC. বর্তমান অবস্থা
titleD. চলচ্চিত্র
উত্তর: titleC
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনুর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪,১৭১ জন কর্মী নিয়োজিত রয়েছে।

সঠিক অনুচ্ছেদ শিরোনাম কোনটি?
titleA. উৎপাদন ক্ষমতা
titleB. অবস্থান
titleC. বাণিজ্য
titleD. কর্মরত শ্রমিক ও ব্যবস্থাপনা
উত্তর: titleD
১৯৪১ সালে 'নন্দিনী' শিরোনামে একটি চলচ্চিত্র মুক্তি পায়। কবি'র ছেলেবেলার বন্ধু শৈলজানন্দ মুখোপাধ্যায় "নন্দিনী" চলচ্চিত্রের কাহিনী, চিত্র্যনাট্য রচনা ও পরিচালনা করেন। বন্ধু শৈলজানন্দের অনুরোধে কাজী নজরুল ইসলাম এই চলচ্চিত্রের জন্য "চোখ গেল চোখ গেল" শিরোনামের গানটি রচনা ও সঙ্গীতায়োজন করেছিলেন। চলচ্চিত্রটি মুক্তি পাওয়ার পর গানটি জনপ্রিয় হয়। জনপ্রিয়তার কারণে হিন্দুস্তান রেকর্ড কোম্পানী গানটি গ্রামোফোন রেকর্ড আকারে প্রকাশের উদ্যোগ নেয়। রেকর্ডের এক পাশে "চোখ গেল চোখ গেল" গান ছাড়াও অপর পাশে আরেকটি গানের প্রয়োজনীয়তা ছিল। কবিকে রেকর্ডের অপর পাশের জন্য একটি গান রচনা করার অনুরোধ করা হলে তিনি "পদ্মার ঢেউ রে" গানটি রচনা করেন।

সঠিক অনুচ্ছেদ শিরোনাম কোনটি?
titleA. সঙ্গীত ধারণ, বিপণন ও সংকলন
titleB. গীতি
titleC. পটভূমি
titleD. জনসংস্কৃতিতে গ্রহণযোগ্যতা
উত্তর: titleC
ঙ্গাগ-দ্বাং-ল্হুন-গ্রুব-দার-র্গ্যাস () রচিত রিগ-'দ্জিন-ত্শাংস-দ্ব্যাংস-র্গ্যা-ম্ত্শো'ই-গ্সুং-ম্গুর-দাং-গ্সাং-বা'ই-র্নাম-থার () এবং ত্শাংস-দ্ব্যাংস-র্গ্যা-ম্ত্শো'ই-গ্সাং-বা'ই-র্নাম-থার-সোগ্স () গ্রন্থে ত্শাংস-দ্ব্যাংস-র্গ্যা-ম্ত্শোকে ভিন্নরূপে চিত্রায়িত করা হয়েছে। এই দুইটি জীবনী গ্রন্থানুসারে তাকে একজন ধর্মানুরাগী বৌদ্ধ হিসেবে দেখানো হয়েছে, যিনি চীনাদের বিরোধিতা সত্ত্বেও আলাশান নামক স্থানে জাগ্রোং বৌদ্ধবিহার স্থাপন করেন। এছাড়াও তিনি তেরোটি বৌদ্ধবিহারের প্রধান ছিলেন বলেও উল্লেখ করা হয়েছে। গুশ্রী খানের পৌত্র আবো ও তার স্ত্রী ত্শাংস-দ্ব্যাংস-র্গ্যা-ম্ত্শোর ছাত্র ছিলেন বলেও জানা যায়। ত্শাংস-দ্ব্যাংস-র্গ্যা-ম্ত্শো মাঞ্চু সাম্রাজ্যের প্রতিনিধিদের সঙ্গে ভালো সম্পর্ক বজায় রাখতেন যারা তাকে বৌদ্ধ ভিক্ষুদের মধ্যে উচ্চে স্থান দিতে যথেষ্ট আগ্রহী ছিল।

সঠিক অনুচ্ছেদ শিরোনাম কোনটি?
titleA. জন্ম
titleB. মৃত্যু
titleC. ভিন্ন তথ্য
titleD. দলাই লামা হিসেবে চিহ্নিতকরণ
উত্তর: titleC
২০১২ সালের ১৮ অক্টোবর, প্রতিবেদন প্রকাশিত হয় যে অস্ট্রেলীয় এ-লীগের কোন একটি ক্লাব রিকেল্‌মের প্রতিনিধি দানিয়েল বলত্নিকফের সাথে যোগাযোগ করেছে এবং রিকেল্‌মের সাথে চুক্তি করার আগ্রহ প্রকাশ করেছে তবে বলত্নিকফ তা প্রত্যাখ্যান করেছেন। ২০১৩ সালের ৫ জানুয়ারি, প্রতিবেদন প্রকাশিত হয় যে রিকেল্‌মে মেজর লীগ সকারের দল চিভাস ইউএসএতে প্রায় যোগদান করে ফেলেছেন। ২০১৩ সালের জানুয়ারিতে, অনেক জল্পনা-কল্পনার পর রিকেল্‌মে পালমেইরাসে যোগদানের চেষ্টা করেন, তবে ক্লাবের নতুন নিযুক্ত প্রেসিডেন্ট পাওলো নব্রে ঘোষণা করেন যে পালমেইরাস অর্থনৈতিক শর্তাবলী এবং রিকেল্‌মের মূল্যের কারণে চুক্তি করবেনা।

২০১৩ সালের ২৬ জানুয়ারি, রিকেল্‌মে স্বীকার করেন যে তার শেষ বিকল্প হল আর্জেন্টিনোস জুনিয়র্স বা টাইগ্রের হয়ে খেলা। ২০১৩ সালের ৩০ জানুয়ারি, দাপ্তরিকভাবে প্রতিবেদন প্রকাশিত হয় যে আর্জেন্টিনোস জুনিয়র্সের প্রেসিডেন্ট লুইস সেগুইরা ঘোষণা করেন যে ক্লাবের পক্ষ থেকে রিকেল্‌মের কাছে একটি প্রস্তাব প্রদান করা হবে। ২০১৩ সালের ৩১ জানুয়ারি, প্রতিবেদন প্রকাশিত হয় যে রিকেল্‌মে টাইগ্রের ব্যবস্থাপক সার্হিও মাসার কাছে গিয়েছেন, ক্লাবে তার যোগদানের সম্ভাবনা সম্পর্কে আলোচনা করতে। ২০১৩ সালের ৩ ফেব্রুয়ারি, প্রতিবেদন প্রকাশিত হয় যে অনেক আলাপ আলোচনার পর, রিকেল্‌মে টাইগ্রের হয়ে খেলার প্রস্তাব গ্রহণ করেছেন।

২০১৩ সালের ৪ ফেব্রুয়ারি, প্রতিবেদন প্রকাশিত হয় যে রিকেল্‌মে বোকা জুনিয়র্সে তার প্রত্যাগমনের কথা বিবৃত করেছেন এবং তিনি বোকার কোচ কার্লোস বিয়াঞ্চির সাথে যোগাযোগ করেছেন।

সঠিক অনুচ্ছেদ শিরোনাম কোনটি?
titleA. কর্মজীবন পরিসংখ্যান
titleB. ২০১২–১৩ স্থানান্তর জল্পনা
titleC. প্রারম্ভিক সময়
titleD. ধার হিসেবে বোকা জুনিয়র্সে
উত্তর: titleB
১৯০০ সালের ৫ জানুয়ারি ভিক্টোরিয়ান ইংল্যান্ড-এর একজন উদ্ভাবক একটি যন্ত্র তৈরি করেন। সে তা দেখানোর জন্য তার চার বন্ধুকে রাতের খাবারে নিমন্ত্রণ করে। যন্ত্রটি তাকে দূরবর্তী ভবিষ্যতে নিয়ে যায়। সে ভ্রমণকালে আবিস্কার করে মানবজাতির বংশধরেরা দুই প্রজাতিতে বিভক্ত হয়, এক প্রজাতি শিশুদের মত দেখতে এলয় এবং আরেক প্রজাতি ভূ-অভ্যন্তরবাসী মর্লক যারা এলয়দের খেয়ে বেঁচে থাকে।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. ১৯৯৩ সালের সিক্যুয়াল/প্রামাণ্যচিত্র
titleC. সঙ্গীত
titleD. বক্স অফিস
উত্তর: titleA
ফ্রেডরিক ওলব্রিক্ট ১৮৮৮ সালের ৪ অক্টোবর লিসনিগে জন্মগ্রহণ করেন। তার বাবা এমিল ওলব্রিক্ট একজন শিক্ষক ছিলেন।

১৯০৭ সালে তিনি লিপজিগের পদাতিক রেজিমেন্ট ১০৬ এ যোগ দেন। প্রথম বিশ্বযুদ্ধে তিনি লড়াই করেছেন। এরপর তিনি ক্যাপ্টেন হিসেবে রাইখসভারে অন্তর্ভুক্ত হন।

ওলব্রিক্ট ও তার স্ত্রী ইভা কোপেলের এক ছেলে ও এক মেয়ে ছিল।

সঠিক অনুচ্ছেদ শিরোনাম কোনটি?
titleA. চরিত্রায়ন
titleB. মৃত্যুদন্ড
titleC. কর্মজীবন
titleD. প্রারম্ভিক জীবন
উত্তর: titleD
১৯৩৬ সালের বার্লিন অলিম্পিকই সর্বপ্রথম টেলিভিশনে সরাসরি প্রচারিত হয়েছিল। এই সম্প্রচার শুধুমাত্র স্থানীয় দর্শকরাই উপভোগ করতে পেরেছিলেন। ১৯৫৬ শীতকালীন অলিম্পিকের সর্বপ্রথম আন্তর্জাতিক সম্প্রচার করা হয়। এর পরবর্তী শীতকালীন অলিম্পিকের টিভিস্বত্ত্ব বাণিজ্যিকভাবে বিক্রয় করা হয়েছিলো। একটি চেলিভিশন সম্প্রচার সংস্থা সিবিএস শুধুমাত্র যুক্তরাষ্ট্রে এর টিভিস্বত্ত্বের জন্য ৩,৯৪,০০০ মার্কিন ডলার প্রদান করেছিলো। এছাড়া ইউরোপিয়ান ব্রডকাস্টিং ইউনিয়ন ইউরোপে এর টিভিস্বত্ত্বের জন্য প্রায় সাড়ে ছয় লক্ষ মার্কিন ডলার দিয়েছিলো। ষাটের দশকে অলিম্পিককে কেন্দ্র করে বিশ্বের বিভিন্ন পরাশক্তির মধ্যে রাজনৈতিক প্রভাব বিস্তারকে কেন্দ্র করে শীতলযুদ্ধের অবতারণা হয়েছিলো; আর আইওসি এই সুযোগকে কাজে লাগিয়ে টিভিস্বত্বের মূল্য আরও বাড়িয়ে চলছিলো। টিভিস্বত্বের এই বিশাল আয় থেকে অলিম্পিক কমিটি অলিম্পিক গেমসকে সাধারণের মাঝে আরও জনপ্রিয় করার প্রয়াস পায় এবং ফলশ্রুতিতে এর টেলিভিশন দর্শক আরও বৃদ্ধি পায় এবং টিভিতে পণ্যের বিজ্ঞাপন দেওয়া বাণিজ্যিক কোম্পানিগুলোর কাছে আরও জনপ্রিয় হয়ে ওঠে। এই প্রক্রিয়ায় পরবর্তী দশকগুলো থেকে অলিম্পিকের টিভিস্বত্বের মূল্য আকাশচুম্বী হতে থাকে। উদাহরণস্বরূপ ১৯৯৮ সালের নাগানো অলিম্পিকের জন্য সিবিএস ৩৭কোটি ৫০ লক্ষ মার্কিন ডলার দেয়, অপরদিকে ২০০০ সাল থেকে ২০১২ সাল পর্যন্ত এনবিসি সম্প্রচার স্বত্বের জন্য প্রায় ৩৫০কোটি মার্কিন ডলার ব্যয় করে।

১৯৬০ সালের থেকে বিংশ শতাব্দীর শেষ পর্যন্ত অলিম্পিকের টেলিভিশন দর্শক বাড়তে থাকে। স্যাটেলাইট ও সরাসরি সম্প্রচারের কল্যাণে ১৯৬৪ সালের মেক্সিকো অলিম্পিক প্রায় ৬০ কোটি দর্শক উপভোগ করেছিলেন। ১৯৮৪ সালে লস অ্যাঞ্জেলেস অলিম্পিকে দর্শক সংখ্যা ছিল প্রায় ৯০ কোটি এবং ১৯৯২ সালের বার্সেলোনায় অনুষ্ঠিত গ্রীষ্মকালীন অলিম্পিকে দর্শক সংখ্যা ছিল প্রায় ৩৫০ কোটি! তবে ১৯৯২ সালের পর থেকে ইন্টারনেটের প্রসার ও টেলিভিশনের মধ্যে প্রতিযোগিতা বৃদ্ধির ফলে ধীরে ধীরে দর্শক কমতে শুরু করে। বিশেষ করে ইন্টারনেটে অলিম্পিকের বিভিন্ন ইভেন্টের ফলাফল ও সরাসরি ভিডিও দেখার সুবিধা যোগ হওয়ার পর থেকেই দর্শক সংখ্যায় ঘাটতি দেখা দিতে শুরু করে। দর্শক সংখ্যা কমলে আইওসির টিভিস্বত্ত্ব থেকে আয় কমে যেতে পারে এই চিন্তা থেকে আইওসি দর্শক ধরে রাখার জন্য কিছু পদক্ষেপ নেয়। যার মধ্যে জাঁকজমকপূর্ণ উদ্বোধনী ও সমাপনী অনুষ্ঠান, বিভিন্ন গেমসের সময়কাল বাড়ানো ও প্রচারে নতুনত্ব অন্যতম। এতকিছুর পরও ২০০২ সালের থেকে ২০০৬ সালের শীতকালীন গেমসের দর্শক সংখ্যা উল্লেখযোগ্যভাবে কম ছিল। তবে ২০১২ গ্রীষ্মকালীন অলিম্পিক যুক্তরাষ্ট্রের এযাবতকালের ইতিহাসে সবচেয়ে বেশি দূরদর্শন দর্শক টানতে সমর্থ হয়।

সঠিক অনুচ্ছেদ শিরোনাম কোনটি?
titleA. রাজনীতি
titleB. বিতর্ক
titleC. টেলিভিশনের প্রভাব
titleD. বাজেট
উত্তর: titleC